Kamu bisa jelasin ke aku soal Walter Model dalam bahasa melayu?

Otto Mortiz Walter Model (; 24 Januari 1891 – 21 April 1945) adalah seorang Fil Marsyal Jerman semasa Perang Dunia II.  Walaupun beliau seorang komander panzer yang agresif pada awal Perang Dunia II, Model lebih terkenal sebagai pengamal peperangan defensif.  Kejayaan relatifnya sebagai Panglima Tentera Darat Ke-9 semasa pengunduran 1941–42 telah menentukan perjalanan kerjaya masa depannya.  Beliau telah digelar panglima taktikal defensif terbaik Reich Ketiga.

Model mula mendapat perhatian Hitler sebelum Perang Dunia II, tetapi hubungan mereka tidak begitu rapat sehingga 1942.  Gaya perangnya yang keras dan dedikasi kepada kempen Nazi telah mendapat pujian dari Hitler, yang menganggap beliau salah seorang panglima perang terbaiknya dan berkali-kali menugaskannya untuk memulihkan situasi yang terdesak. Namun, hubungan mereka renggang pada penghujung perang selepas Model dikalahkan dalam Pertempuran Bulge.

Unit-unit dibawah pemerintahan Model membunuh sejumlah besar orang awam Soviet, dan Kerajaan Soviet mendakwanya kerana jenayah perang. Pada April 1945, apabila kekalahan Reich Ketiga tidak dapat dielakkan, Model membunuh diri daripada ditangkap dan dibicarakan untuk jenayah perang.